ועדת הכנסת, כנסת 18, פרוטוקול מספר 97, 2010-06-21 10:30

יריב לוין: בוקר טוב, אני פותח את הישיבה.

יריב לוין: על סדר היום שני נושאים: 1.

יריב לוין: קביעת ועדה לדיון בהצעת חוק זכויות למשרתים בשירות צבאי או לאומי, התש"ע-2010 – הצעת חברי הכנסת דוד רותם ורוברט אילטוב - (פ/2405/18).

יריב לוין: במליאה נשמעו כל מיני הצעות, כמו להעביר לוועדת העבודה, הרווחה והבריאות; לוועדת הכלכלה; לוועדת החינוך, התרבות והספורט.

אברהם מיכאלי: או לוועדה לזכויות הילד.

יריב לוין: אני מזכיר שבנושא הזה יש הצעה ממשלתית שהיא באותו עניין.

דוד רותם: אני מבקש שוועדת הכנסת תדון בהצעת החוק שלנו.

דוד רותם: אני גם אומר מדוע.

דוד רותם: אני עומד לבקש פיצול - שני הסעיפים הראשונים שעוסקים במעונות ובשכר לימוד אני מבקש להצמיד להצעה הממשלתית.

דוד רותם: אני מבקש שביתר החוק נדון פה.

יריב לוין: אני מציע שקודם כל נקבע שוועדת הכנסת תדון.

יריב לוין: אנחנו צריכים להודיע את העניין הזה במליאה - - -

דוד רותם: אי אפשר להחליט על פיצול?

יריב לוין: לא, לא.

יריב לוין: התהליך הוא שאנחנו מחליטים, זה ילך למליאה ואחר כך נכנס את הוועדה ונקבל החלטה לגבי שני החוקים גם יחד, כולל הפיצול וכולל כל מה שצריך.

יריב לוין: אחר כך נצטרך לחזור למליאה.

ארבל אסטרחן: זה מסרבל.

ארבל אסטרחן: ההצעה הממשלתית תלך לוועדת החינוך.

דוד רותם: סליחה, החוק שלי לא הולך לוועדת החינוך גם אם יביאו לי הסכם קואליציוני חתום בעניין.

ארבל אסטרחן: על המעונות ושכר הלימוד?

דוד רותם: זה לא שלי.

דוד רותם: את זה אני רוצה לפצל.

זאב אלקין: ההמלצה שלכם היתה להעביר לוועדת העבודה והרווחה.

ארבל אסטרחן: נכון, כי זה חוק קליטת חיילים משוחררים.

זאב אלקין: עוד לא פתרנו את עניין הוועדות, לאן הולך החוק הממשלתי והחלק ההוא של החוק שהצטרף אליו.

זאב אלקין: העמדה של המציע – אגב, גם של סגנית השר גילה גמליאל – שהם לא רוצים את זה בוועדת חינוך.

יריב לוין: אנחנו עדיין לא שם.

זאב אלקין: יושב-ראש הוועדה צודק.

זאב אלקין: זה מסורבל, אבל זו הדרך הכי בטוחה.

יריב לוין: אין ברירה.

יריב לוין: קודם כל נקבע במליאה שאנחנו דנים.

יריב לוין: אחר כך אנחנו נדון בדיון אחד – אם כי ההצבעות יהיו נפרדות - ונחליט לפצל את החוק של חברי הכנסת רותם ואילטוב, נחליט לאן אנחנו שולחים חלק מפוצל פלוס מה שהולך עם החוק הממשלתי, נחליט לאן שולחים את החלק השני - - -

דוד רותם: יכול להיות שאני אבקש לא לשלוח, אלא לדון פה.

יריב לוין: מאה אחוז, אין בעיה, זו גם החלטה.

יריב לוין: לאחר מכן נאשר את מה שצריך במליאה, ובזה נסיים.

יריב לוין: רבותי, אני עובר להצבעה.

יריב לוין: אני מציע שאנחנו נצביע על החלטה שלנו שהחוק יידון כרגע בוועדת הכנסת.

יריב לוין: מי בעד ההצעה הזאת?

יריב לוין: מי נגד?

יריב לוין: מי נמנע?

יריב לוין: ה צ ב ע ה בעד – הרוב נגד – אין נמנעים – אין ההצעה שוועדת הכנסת תדון בהצעת חוק זכויות למשרתים בשירות צבאי או לאומי, התש"ע-2010, נתקבלה.

יריב לוין: ההצעה התקבלה פה אחד.

יריב לוין: בקשת הממשלה להקדמת הדיון בהצעת חוק להסדרת הטיפול באריזות, התש"ע-2010 (מ/514), לפני הקריאה הראשונה

יריב לוין: אני עובר לנושא השני על סדר היום: בקשת הממשלה להקדמת הדיון בהצעת חוק להסדרת הטיפול באריזות, התש"ע-2010 (מ/514), לפני הקריאה הראשונה.

יריב לוין: אלעד עמיחי, יועץ השר, יציג את הנושא.

אלעד עמיחי: הצעת החוק לטיפול בפסולת אריזות היא הצעת חוק משמעותית מאוד בנושא תחום הטיפול בפסולת בישראל.

אלעד עמיחי: מדובר במהלך שישפיע רבות גם על המשק מבחינת החברות הגדולות, הסוחרים, המשווקים, הצרכנים, ובסוף זה מגיע לכל אחד ואחד מאיתנו בבית, להגיע לרמה של הפרדת פסולת וטיפול בפסולת כמו במדינות מודרניות ולהביא למחזור של כמויות גדולות מאוד של חומרי גלם, שעד היום היו מגיעים להטמנה.

אלעד עמיחי: אחד הדברים הראשונים שהשר ארדן הנחה כשנכנס לתפקידו היה להתחיל לטפל בחוק הזה.

אלעד עמיחי: עשינו עבודת מטה מאוד-מאוד ארוכה ומסודרת, כולל לימוד הנושא בחו"ל, כולל "שולחן עגול" שעשינו עם כל הגורמים במשק.

אלעד עמיחי: כתבנו את תזכיר החוק, הבאנו אותו לאישור הממשלה והיום אנחנו מוכנים, לפי לוחות זמנים מאוד מוסדרים ומוכתבים, להתחיל לקדם את הדיון המעמיק בנושא הזה, כדי שנוכל להתחיל למחזר פסולת בישראל.

אלעד עמיחי: אנחנו מבקשים להתחיל כמה שיותר מוקדם.

אלעד עמיחי: הגופים המרכזיים ערוכים כולם על קו הזינוק, כולם מכירים את הנושא, כולם היו איתנו בדיונים, חלקם אפילו היו איתנו בסיור שעשינו בנושא.

אלעד עמיחי: בעצם כל הגורמים שעוסקים בעניין ערוכים ונכונים להתחיל כמה שיותר מוקדם.

אלעד עמיחי: יש חשיבות להקדם, כי בעצם בכל דחייה סתם מאבדים את המומנטום של החוק.

יריב לוין: יש ציפייה לסיים את זה עוד במושב הזה מבחינת תהליכי החקיקה?

מירי שאול: אנחנו עושים כל מה שאפשר כדי לקדם את הנושא.

יריב לוין: השאלה היא אם יש מעבר לרצון.

מירי שאול: יש לנו כבר שני תאריכים לשני דיונים בוועדה.

נסים זאב: זה כולל דואר זבל?

יריב לוין: אני עובר להצבעה.

יריב לוין: מי בעד הבקשה?

יריב לוין: ה צ ב ע ה בעד – הרוב נגד – אין נמנעים - אין בקשת הממשלה להקדמת הדיון בהצעת חוק להסדרת הטיפול באריזות, התש"ע-2010, נתקבלה.

יריב לוין: הצעת החוק אושרה לקריאה ראשונה.

יריב לוין: אני מודה לכולם, הישיבה נעולה.